Langebro

Langebro er en klaffebro i København som forbinder Sjælland og Amager.

Den nåværende broen ble ferdigstilt i 1954 og er tegnet av Kaj Gottlob, men det har vært en bro på dette stedet siden 1686 da Christian V fikk anlagt en trebro. Den gikk ikke til Amager, men til Langebrogade på Christianshavn.

Senere har broen blitt bygget om noen ganger, blant annet i 1903 da man bygget en svingbro, som bl.a. ble benyttet til sporvogner og jernbane. Samtidig ble østenden flyttet til Amager Boulevard på Amager. Med den tiltakende bilismen var man nødt til å bygge en ny bro i 1930. Den var midlertidig, men det varte 25 år før en ny bro sto klar.

Broen har en frihøyde på 7 m og seilvidde på 35 m.

Langebro ble fredet i 2007.Fredningssag / Langebro, Københavns Havn fra Kulturarvsstyrelsen (besøkt 26. juni 2014)

Litt nord for Langebro ligger sykkel- og gangbroen Lille Langebro. 

 Referanser 

 Eksterne lenker 
 Highways.dk – Portrett av Langebro
 By og Havn

Kategori:Amager
Kategori:Islands Brygge
Kategori:Broer i København
Kategori:Broer åpnet på 1600-tallet
Kategori:Broer åpnet i 1954
Kategori:1954 i Danmark
Kategori:Broer åpnet i 1930
Kategori:1600-tallet i Danmark
Kategori:Fredete byggverk i København
Kategori:Veibroer i Danmark
Kategori:Klaffebroer